CELEX: C2005/143/08
Language: sk
Date: 2005-06-11 00:00:00
Title: Rozsudok Súdneho dvora (šiesta komora) zo 14. apríla 2005 vo veci C-163/03: Komisia Európskych spoločenstiev proti Helénskej republike (Nesplnenie povinnosti členským štátom — Smernica 80/68/EHS — Ochrana podzemných vôd pred znečistením niektorými nebezpečnými látkami — Články 3, 4 a 5 — Smernica 91/689/EHS — Nebezpečný odpad — Článok 2 ods. 1 a článok 6 ods. 1)

11.6.2005   
            
            
               SK
            
            
               Úradný vestník Európskej únie
            
            
               C 143/8
            
         
      ROZSUDOK SÚDNEHO DVORA
   
   (šiesta komora)
   zo 14. apríla 2005
   vo veci C-163/03: Komisia Európskych spoločenstiev proti Helénskej republike (1)
   
   (Nesplnenie povinnosti členským štátom - Smernica 80/68/EHS - Ochrana podzemných vôd pred znečistením niektorými nebezpečnými látkami - Články 3, 4 a 5 - Smernica 91/689/EHS - Nebezpečný odpad - Článok 2 ods. 1 a článok 6 ods. 1)
   (2005/C 143/08)
   Jazyk konania: gréčtina
   Vo veci C-163/03, Komisia Európskych spoločenstiev (splnomocnení zástupcovia: G. Valero Jordana a M. Konstantinidis) proti Helénskej republike (splnomocnená zástupkyňa: E. Skandalou), predmetom ktorej je žaloba o nesplnenie povinnosti podľa článku 226 ES podaná 8. apríla 2003, Súdny dvor (šiesta komora), v zložení: predseda šiestej komory A. Borg Barthet, sudcovia U. Lõhmus a A. Ó Caoimh (spravodajca), generálny advokát: P. Léger, tajomník: R. Grass, vyhlásil 14. apríla 2005 rozsudok, ktorého výrok znie:
   
               1.
            
            
               Helénska republika si neplnila povinnosti, ktoré jej vyplývajú z článkov 3, 4 a 5 smernice 80/68 tým, že
               
                           —
                        
                        
                           neprijala nevyhnutné opatrenia na zabránenie odvádzania látok uvedených v zozname I smernice Rady 80/68/EHS zo 17. decembra 1979 o ochrane podzemných vôd pred znečistením niektorými nebezpečnými látkami do podzemných vôd a na obmedzenie odvádzania látok uvedených v zozname II tejto smernice do podzemných vôd s cieľom zabránenia znečistenia týchto vôd uvedenými látkami.
                        
                     
                           —
                        
                        
                           nepodrobila prechádzajúcemu prieskumu likvidáciu látok uvedených na zozname I dotknutej smernice alebo umiestňovanie týchto látok na skládky s cieľom ich likvidácie, čo môže viesť k nepriamemu vypúšťaniu, a
                        
                     
                           —
                        
                        
                           nepodrobila predchádzajúcemu prieskumu všetky prípady priameho vypúšťania látok uvedených v zozname II smernice 80/68, ako aj likvidáciu alebo umiestňovanie týchto látok na skládky s cieľom likvidácie, čo môže viesť nepriamemu vypúšťaniu.
                        
                     
         
               2.
            
            
               Helénska republika si tým, že neprijala nevyhnutné opatrenia na inventarizáciu a určenie nebezpečných odpadov v regióne Thriassion Pedion, nesplnila povinnosti, ktoré jej vyplývajú z článku 2 ods. 1 a článku 6 ods. 1 smernice Rady 91/689/EHS z 12. decembra 1991 o nebezpečných odpadoch.
            
         
               3.
            
            
               Helénska republika je povinná nahradiť trovy konania.
            
         
      (1)  Ú. v. EÚ C 135, 7.6.2003